ΓΡΑΠΤΗ ΕΡΩΤΗΣΗ E-2702/02

υποβολή: Paulo Casaca (PSE) προς την Επιτροπή

(26 Σεπτεμβρίου 2002)

Θέμα: Νοθεία τροφίμων στην Ευρωπαϊκή Ένωση

Με τις ερωτήσεις μου E-1227/01(1), E-1248/01(2), E-2106/01, E-2107/01(3), E-0027/01(4), E-1001/01(5), Ε-1000/01(6) E-0999/01(7), E-0998/01(8) και E-3286/01(9), καθώς και στο πλαίσιο της διαδικασίας χορήγησης απαλλαγής για την εκτέλεση του προϋπολογισμού του έτους 2000, έθιξα το πρόβλημα της απάτης και της νοθείας στα τρόφιμα, καθότι όλες οι απαντήσεις που μου έδωσε η Επιτροπή με οδήγησαν στο συμπέρασμα ότι η τελευταίαποτιμά τη σημασία του ζητήματος.

Ωστόσο, σύμφωνα με το European Voice του Αυγούστου του 2002, ο αριθμός των κατασχέσεων νοθευμένων τροφίμων από τα τελωνεία των κρατών μελών ανήλθε από 2340 που ήταν το 2000, σε 4106 κατά το 2001, ενώ διοικητικοίπάλληλοι της Ευρωπαϊκής Επιτροπής φέρονται ότι εδήλωσαν ότι το οργανωμένο έγκλημα σήμερα έχει στραφεί περισσότερο προς τη νοθεία τροφίμων και τις απομιμήσεις ανταλλακτικών και εξαρτημέτων αυτοκινήτου παρά ειδών πολυτελείας.

Εκ τούτου δύναμαι ναποθέσω ότι η Επιτροπή έχει, ενδεχομένως, αλλάξει γνώμη επί του ζητήματος αυτού, συγκεκριμένα δε σε σχέση με εκείνο που μου είχε απαντήσει ότι η Επιτροπή δε συμμερίζεται την άποψη του κ. βουλευτή ότι επείγει η ανάληψη νέων πρωτοβουλιών () σ'ό,τι αφορά την πρόληψη της απάτης και της παραποίησης προϊόντων(απάντηση στην Ερώτηση Ε-1227/01).E-1227/01.

(1) ΕΕ C 40 E της 14.2.2002, σελ. 27.

(2) ΕΕ C 364 E της 20.12.2001, σελ. 67.

(3) ΕΕ C 40 E της 14.2.2002, σελ. 187.

(4) ΕΕ C 187 E της 3.7.2001, σελ. 162.

(5) ΕΕ C 350 E της 11.12.2001, σελ. 67.

(6) ΕΕ C 350 E της 11.12.2001, σελ. 66.

(7) ΕΕ C 40 E της 14.2.2002, σελ. 18.

(8) ΕΕ C 364 E της 20.12.2001, σελ. 30.

(9) ΕΕ C 147 E της 20.6.2002, σελ. 143.

Απάντηση του κ. Fischler εξ ονόματος της Επιτροπής

(12 Νοεμβρίου 2002)

Η Επιτροπή γνωρίζει τη σημασία των προβλημάτων που τόνισε το Αξιότιμο Μέλος του Κοινοβουλίου και βασίζεται στηνφιστάμενη διάρθρωση των μέτρων προστασίας τα οποία έχουν αποδειχθεί αποτελεσματικά όσον αφορά τη διενέργεια ελέγχων σε συνεργασία με τα κράτη μέλη.

Με την επιφύλαξη των ανωτέρω, σύμφωνα με την πολιτική προστασίας των καταναλωτών και της μηδενικής ανοχής όσον αφορά την απάτη, η Επιτροπή σκοπεύει να συνεχίσει τη βελτίωση του συστήματος και να το προσαρμόσει στις μεταβαλλόμενες συνθήκες.

Υπό το πρίσμα αυτό, η Επιτροπή θα ήθελε να τονίσει ότι:

- Η στρατηγική για τη θωράκιση της νομοθεσίας κατά της απάτης (δράση 94 της Λευκής Βίβλου για τη μεταρρύθμιση) θα έχει ως αποτέλεσμα τη συνεχή και γενική βελτίωση της προστασίας των κοινοτικών οικονομικών συμφερόντων ιδίως, στους τομείςψηλού κινδύνου.

- Όσον αφορά τη νόθευση των γεωργικών προϊόντων η Επιτροπή εισήγαγε προσφάτως ένα ορισμένο αριθμό μέτρων: Η Επιτροπή παρακολουθεί εδώ και πολύ καιρό τα προβλήματα απάτης στον τομέα του ελαιολάδου, όσον αφορά το δικαίωμα χορήγησης ενίσχυσης καθώς και την ποιότητα των προϊόντων που τίθενται στην αγορά. Σχετικά με το τελευταίο αυτό σημείο, η Επιτροπή εξέδωσε τον κανονισμό (ΕΟΚ) αριθ. 2568/91 της 11ης Ιουλίου 1991, στον οποίο γίνεται ο προσδιορισμός των χαρακτηριστικών των ελαιολάδων ιδίως για την αποφυγή των νοθευμένων μειγμάτων και τις λεπτομέρειες των μεθόδων ανάλυσης που χρησιμοποιούνται(1). Προσφάτως, στο πλαίσιο της στρατηγικής για τη διασφάλιση της ποιότητας του ελαιολάδου που αποτελεί μία από τις προτεραιότητες του τομέα αυτού, η Επιτροπή εξέδωσε τον κανονισμό (ΕΚ) αριθ. 1019/2002 της 13ης Ιουνίου 2002 στον οποίο ορίζονται συμπληρωματικοί κανόνες για τον έλεγχο του ελαιολάδου των προϊόντων που τίθενται σε εμπορία(2).

- Όσον αφορά τους ελέγχους της σύνθεσης, οι κοινοτικές διατάξεις σχετικά με τις επίσημες δοκιμές για την ανίχνευση ξένων λιπών σε λίπος γάλακτος περιλαμβάνονται στο παράρτημα του κανονισμού (ΕΚ) αριθ. 454/95 της Επιτροπής(3) και έχουν επίσης συμπεριληφθεί στο παράρτημα XXV του κανονισμού (ΕΚ) αριθ. 213/2001 της Επιτροπής για τη θέσπιση λεπτομερειών εφαρμογής του κανονισμού (ΕΚ) αριθ. 1255/1999 όσον αφορά τις μεθόδους που πρέπει να χρησιμοποιούνται για την ανάλυση και την αξιολόγηση της ποιότητας του γάλακτος και των γαλακτοκομικών προϊόντων(4).

- Το νέο νομοθετικό πλαίσιο που ορίστηκε από τον Γενικό Νόμο για τα Είδη Τροφίμων που εγκρίθηκε στις 21 Ιανουαρίου 2002 ενισχύει τη δυνατότητα της Επιτροπής να παρεμβαίνει μετά από μικροβιακές και χημικές μολύνσεις ειδών διατροφής οποιασδήποτε προέλευσης. Σύμφωνα με τις διατάξεις αυτές, η Επιτροπή μπορεί να εγκρίνει μέτρα έκτακτης ανάγκης τα οποία να καλύπτουν όλη την τροφική αλυσίδα όταν είναι προφανές ότι τα τρόφιμα ή οι ζωοτροφές που προέρχονται από την Κοινότητα ή εισάγονται από τρίτη χώρα είναι πιθανόν να αποτελούν σοβαρό κίνδυνο για την ανθρώπινηγεία και ο κίνδυνος αυτός δεν μπορεί να περιορισθεί ικανοποιητικά με τα μέτρα που λαμβάνει(ουν) το(τα) σχετικό(α) κράτος(η) μέλος(η) (άρθρο 53 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφάλειας των τροφίμων(5)). Επιπλέον, το εν λόγω νομικό πλαίσιο τονίζει την σημασία της ιχνηλασιμότητας των τροφίμων ώστε να στοχεύεται το κατάλληλο τμήμα της τροφικής αλυσίδας.

(1) ΕΕ L 248 της 5.9.1991.

(2) ΕΕ L 155 της 14.6.2002.

(3) Κανονισμός (ΕΚ) αριθ. 454/95 της Επιτροπής της 28ης Φεβρουαρίου 1995 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος, ΕΕ L 46 της 1.3.1995.

(4) ΕΕ L 37 της 7.2.2001.

(5) ΕΕ L 31 της 1.2.2002.